बजरी नाके पर नकाबपोश लुटेरों का हमला, 38 हजार रुपए लूटकर फरार
भास्कर संवाददाता | समदड़ी (बालोतरा)
देवलीयारीबजरी खनन नाके पर मंगलवार देर रात करीब 1 बजे शॉर्ट जीप में सवार होकर आए पांच-छह नकाबपोश लुटेरों ने नाकेदारों पर अचानक हमला 37 हजार 700 रुपए रुपए लूट लिए। जानकारी मिलने पर बजरी ठेकेदार के कार्मिकों ने घायलों को सामुदायिक स्वास्थ्य केंद्र समदड़ी में उपचार के लिए भर्ती कराया। इनमें से एक गंभीर रूप से घायल युवक को जोधपुर रेफर किया गया है। इधर, पुलिस मामले की पड़ताल में जुटी है। बालोतरा डीएसपी सहित पुलिस जाब्ते ने घटनास्थल का जायजा लेकर लुटेरों की तलाश शुरू की।
पूरे दिन खोजबीन के बावजूद बुधवार देर शाम तक पुलिस के हाथ एक भी लुटेरा नहीं लग पाया। समदड़ी के देवलियारी नाके पर लूट की वारदात में दो नाकाकर्मी दो जेसीबी चालक घायल हुए। देवलियारी नाका पर दो कार्मिक मैसर्स रिद्धि-सिद्धि एसोसिएट कंपनी राजसमंद के लिए बजरी रॉयल्टी वसूलने का कार्य करते थे। लुटेरे देर रात शॉर्ट जीप में सवार होकर आए थे। जीप के निशान देखकर पुलिस ने बताया कि लुटेरे जीप में देवलियारी से नदी में से होते हुए नाके पर बनी झोंपड़ी तक पहुंचे, जहां चार जने सो रहे थे। लुटेरों ने आते ही लाठियों सरियों से ताबड़तोड़ हमला शुरू कर दिया। हमलावरों ने ठेकेदार कार्मिकों से राशि देने को कहा तथा राशि बुक लेकर शॉर्ट जीप में बैठकर फरार हो गए। डीएसपी राजेश कुमार माथुर ने पुलिस टीम के साथ पहुंचकर घटना स्थल का जायजा लिया।
शक के दायरे में जेसीबी संचालन विवाद
पुलिसघटना स्थल के मोबाइल लोकेशन ट्रेस करवाने के साथ अन्य पहलुओं पर भी तफ्तीश कर रही है। देवलियारी नाके से बड़ी मात्रा में बजरी खनन होता है। इस नाके पर बजरी भरवाने के लिए प्राइवेट पार्टी की जेसीबी मशीन लगी हुई है। जेसीबी मशीन से बजरी भरवाने वालों को इस काम में अच्छा मुनाफा हो जाता है, इसके चलते यहां गुटबाजी चल रही है। हालांकि खनन नियमानुसार जेसीबी मशीन से बजरी खनन नहीं किया जा सकता, मगर नदी क्षेत्र में हर जगह जेसीबी से ही खनन कर रही है। पुलिस इस तरफ भी पड़ताल कर रही है।
हम सो रहे थे, तभी हमला
^मैंनाके पर जेसीबी चलाने का कार्य करता हूं। रात को नाके पर बनी झोंपड़ी में सो रहा था। तभी पांच-छ: लोगों ने लाठी सरियों से हमला किया और शॉर्ट जीप में सवार होकर भाग गए। वे नाके पर रखी राशि भी लेकर भाग गए। -बक्शुखां, घायल जेसीबी चालक
^देवलियारीबजरी खनन नाके पर हमले में चार जने घायल हुए हैं। प्राथमिक सूचना रिपोर्ट प्राप्त हो गई है। डीएसपी ने भी घटना का मौका मुआयना किया है। तफ्तीश की जा रही है। -भंवरसिंहपोकरणा, थानाधिकारी, समदड़ी
^अलग-अलगटीमें बनाकर रवाना कर दी है। एक टीम जालोर भेजी है। मोबाइल लोकेशन ट्रेस कर रहे हैं। जल्दी ही आरोपी गिरफ्त में होंगे।-राजेश माथुर,डीएसपी, बालोतरा
हमले में ये हुए घायल
देवलियारीखनन नाके पर सो रहे मैसर्स रिद्धि-सिद्धि एसोसिएट कंपनी राजसमंद के कार्मिक पपाराम उर्फ पपुराम पुत्र जेताराम विश्नोई (32) निवासी सायब नगर (डोली), रामुसिंह पुत्र बंशीलाल ठाकुर (35) निवासी घड़ीजवार (धौलपुर), जेसीबी चालक बक्सु खां पुत्र शुरू खां (30) कोतका (भरतपुर), रकीब खां पुत्र सुबराती खां (18) निवासी बक्सूका (भरतपुर) घायल हुए। सभी घायलों का समदड़ी अस्पताल में इलाज चल रहा है। इनके सिर, नाक, पैरों पीठ पर चोटे आई हैं। इनमें से एक गंभीर रूप से घायल बक्सुखां को दोपहर बाद जोधपुर रेफर किया गया।
पुलिस में दर्ज करवाई रिपोर्ट
समदड़ीमें पपाराम उर्फ पपुराम (32) निवासी सायब नगर (डोली) ने रिपोर्ट दर्ज करवाई कि वह रिद्धि-सिद्धि एसोसिएट कंपनी, राजसमंद में देवलियारी नाका पर नौकरी करता है। 29 दिसंबर को रात्रि करीब 1 बजे वह अन्य कर्मचारी रामुसिंह, बक्सुखां रकीब खां देवलियारी नदी किनारे झोंपड़ी में सो रहे थे। तभी अचानक 5-6 आदमियों ने सोए हुए पर लाठियों सरियों से मारपीट शुरू कर दी। इससे उसे उसके सह कार्मिकों को चोटें आई। साथ ही एक दिन का कलेक्शन 37, 700 रुपए बुक नंबर 1150 लेकर बाहर खड़ी शॉर्ट जीप में भाग गए। पपाराम ने बताया कि घटना की सूचना मैंने रॉयल्टी नाका के इंचार्ज पीराराम को टेलीफोन पर दी। उन्होंने आकर हमें अस्पताल में भर्ती कराया।
समदड़ी. दो जनों को आई नाक सिर पर चोटें।
समदड़ी. घायल युवक की जांच करते चिकित्साकर्मी।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva awa_Deva hin_Deva hin_Deva hin_Deva